KYK: Dit gons oor Aussie rugbytiener | Netwerk24
Die lyk van 'n verkoolde vrou, wat vermoedelik voor haar dood in plastiek toegedraai is, is Vrydagmiddag langs 'n grondpad in Gqeberha (Port Elizabeth) gevind.
Vlieg soos 'n arend (x4) vir Aussie Andrew
Die Australiese gholfspeler Andrew Martin het 'n wêreldrekord geëwenaar deur vier arende, waarvan drie van hulle op 'n streep was, aan te teken in 'n enkele rondte.
SA hokkiemans wend hul tot skarefinansiering
Die Suid-Afrikaanse manshokkiespan het 'n veldtog begin om finansiering te kry sodat hy met genoegsame voorbereiding na die Olimpiese Spele in Tokio kan gaan.
Harry en Megan 'speel met vuur'
Indien prins Harry en Meghan, die hertogin van Sussex, in hul opspraakwekkende onderhoud met Oprah Winfrey die instelling van die monargie self aanval, sal die paleis soos gebruiklik swyg, maar indien persone aangeval word, is die spreekwoordelike kanonne reeds gelaai.
Studiebeurse vir kuns, museum-bestuur hier beskikbaar
Die departement van sport, kuns en kultuur het studiebeurse beskikbaar gestel aan uitstaande Suid-Afrikaanse studente wat 'n studierigting verwant aan erfenis najaag.
Musiekpryse: Skryf jou gunsteling-musiek hiér in
Musiekliefhebbers het vroeg in die jaar reeds twee kanse om te verseker dat hul gunsteling-musiek en -liedjies die kans staan om met 'n plaaslike musiekprys bekroon te word.
KYK: Dit gons oor Aussie rugbytiener
23 Julie 2020 14:11
Die tiener Joseph Suaalii het Australiërs op hol met sy talent op die rugbyveld. Foto: Getty Images
Australiese rugbyondersteuners het hierdie week omtrent vergeet dat daar hierdie week twee wedstryde in hul plaaslike Super-reeks gespeel word, só het dit oor die tienersensasie Joseph Suaalii gegons.
Suaalii is 'n 16-jarige speler, op wie die vyftienman-kode sowel as rugbyliga jag maak.
Hy het reeds op vleuel vir Australië se o.18-skolespan uitgedraf en daar is 'n kans dat hy ná 1 Augustus, wanneer hy 17 word, by een van die Superspanne betrek gaan word.
Daar is selfs gerugte dat hy geoormerk is om volgende jaar vir die Aussies se sewesspan in die Olimpiese Spele uit te draf.
Rugby Australië het hierdie week gesê dat 'n ander gerug, dat hy Suaalii vir A$3 miljoen (sowat R35 miljoen) gekontrakteer het, loutere onsin is.
Michael Hooper / Foto: Getty Images
Volgens ander berigte het dié jongeling egter reeds 'n kontrak met die rugbyligaspan South Sydney gesluit en sal meer besonderhede volgende maand bekend gemaak word.
Michael Hooper, die Wallabies se kaptein, het gesê hy sou dit "gehaat" het om as 16-jarige al so in die kollig te wees as wat Suaalii is.
Die Waratahs pak die Rebels intussen Vrydag in Sydney en die wedstryd word van 11:05 op SuperSport 1 uitgesaai.
Saterdag speel die Western Force en die Brumbies in nog 'n wedstryd in die reeks teen mekaar. – Reuters, smh.com.au, Fox Sports, Sportredaksie